CELEX: 62020CN0086
Language: el
Date: 2020-02-18 00:00:00
Title: Υπόθεση C-86/20: Αίτηση προδικαστικής αποφάσεως την οποία υπέβαλε το Krajský soud v Brně (Τσεχική Δημοκρατία) στις 18 Φεβρουαρίου 2020 — Vinařství U Kapličky s.r.o. κατά Státní zemědělská a potravinářská inspekce

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/39
            
         
      Αίτηση προδικαστικής αποφάσεως την οποία υπέβαλε το Krajský soud v Brně (Τσεχική Δημοκρατία) στις 18 Φεβρουαρίου 2020 — Vinařství U Kapličky s.r.o. κατά Státní zemědělská a potravinářská inspekce
      (Υπόθεση C-86/20)
      (2020/C 137/55)
      Γλώσσα διαδικασίας: η τσεχική
      
         Αιτούν δικαστήριο
      
      Krajský soud v Brně
      
         Διάδικοι στην υπόθεση της κύριας δίκης
      
      Vinařství U Kapličky s.r.o.
      
         κατά
      
      Státní zemědělská a potravinářská inspekce
      
         Προδικαστικά ερωτήματα
      
      
                  1)
               
               
                  Αποτελεί το έγγραφο V I 1, το οποίο εκδίδεται δυνάμει του κανονισμού (ΕΚ) 555/2008 (1) της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα, και το οποίο περιλαμβάνει βεβαίωση εγκεκριμένου οργανισμού τρίτου κράτους ότι η παραγωγή του προϊόντος πραγματοποιήθηκε σύμφωνα με τις οινολογικές πρακτικές που προτείνονται και δημοσιεύονται από τον ΔΟΑΟ (Διεθνή Οργανισμό Αμπέλου και Οίνου) ή οι οποίες εγκρίνονται από την Κοινότητα, απλή διοικητική προϋπόθεση για την εισαγωγή οίνου στο έδαφος της Ευρωπαϊκής Ένωσης;
               
            
                  2)
               
               
                  Αντιβαίνει στο δίκαιο της Ένωσης αρχή του εθνικού δικαίου, σύμφωνα με την οποία έμπορος εισαγόμενου από τη Μολδαβία οίνου δύναται να απαλλαγεί από την ευθύνη για διοικητική παράβαση συνιστάμενη σε διάθεση στην αγορά οίνων στους οποίους εφαρμόστηκαν μη εγκεκριμένες στην Ευρωπαϊκή Ένωση οινολογικές πρακτικές, σε περίπτωση κατά την οποία οι εθνικές αρχές δεν ανέτρεψαν το τεκμήριο που ισχύει υπέρ του εμπόρου και σύμφωνα με το οποίο η παραγωγή του οίνου πραγματοποιήθηκε σύμφωνα με οινολογικές πρακτικές εγκεκριμένες από την Ευρωπαϊκή Ένωση, τεκμήριο το οποίο μπορεί να αντλήσει ο έμπορος αυτός από το έγγραφο V I 1 που εξέδωσαν οι μολδαβικές αρχές δυνάμει του κανονισμού (ΕΚ) αριθ. 555/2008 της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα;
               
            
         (1)  ΕΕ 2008, L 170, σ. 1.